

ที่ มท ๐๘๑๐.๔/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม ๒๕62

เรื่อง การดำเนินการป้องกันและแก้ไขปัญหาภัยแล้ง ปี 2562

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมป้องกันและบรรเทาสาธารณภัย ด่วนที่สุด ที่ มท 0624/ว 2296

 ลงวันที่ 19 มีนาคม 2562 จำนวน 1 ชุด

 ด้วยกรมส่งเสริมการปกครองท้องถิ่นได้รับแจ้งจากกรมป้องกันและบรรเทาสาธารณภัยว่า กองบัญชาการป้องกันและบรรเทาสาธารณภัยแห่งชาติ ได้มีหนังสือสั่งการให้กองอำนวยการป้องกันและบรรเทา สาธารณภัยจังหวัด (กอปภ.จ.) ดำเนินการป้องกันและแก้ไขปัญหาภัยแล้ง ปี 2562 ในการนี้ เพื่อเป็นการบูรณาการประสานการปฏิบัติ จึงขอให้กรมส่งเสริมการปกครองท้องถิ่นแจ้งหน่วยงานในสังกัดเพื่อพิจารณาดำเนินการ ในส่วนที่เกี่ยวข้องต่อไป

 กรมส่งเสริมการปกครองท้องถิ่นพิจารณาแล้ว เพื่อเป็นการบูรณาการประสานการปฏิบัติ ในการดำเนินการป้องกันและแก้ไขปัญหาภัยแล้ง ปี 2562 เป็นไปด้วยความเรียบร้อย จึงขอให้จังหวัดแจ้งองค์กรปกครองส่วนท้องถิ่นในพื้นที่ทราบ และประสานการปฏิบัติกับหน่วยงานที่เกี่ยวข้องในการดำเนินการป้องกันและแก้ไขปัญหาภัยแล้ง ปี 2562 รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ส่วนส่งเสริมการพัฒนาโครงสร้างพื้นฐาน

โทร ๐-๒๒๔๑-๙๐๐๐ ต่อ ๔๑๑2 โทรสาร ๐-๒๒๔๑- ๖๙๓๑

ผู้ประสานงาน

นายชนาธิป คงเมฆ 09-5819-2203